title: Διοίκηση Ανθρώπινου Δυναμικού Τουριστικών Επιχειρήσεων (Στελέχωση - Εκπαίδευση &amp; Ανάπτυξη Προσωπικού) στα Ξενοδοχεία 4 και 5* της Αθήνας
title: Human Resources Management of Tourist Enterprises (Staffing - Staff Education &amp; Staff Development) at 4 and 5 * Hotels in Athens
titleType: AlternativeTitle
Creators: name: Σταυρόπουλος, Άγγελος-Σταύρος
Publisher: name: Πανεπιστήμιο Δυτικής Αττικής
Year: 2021
Subjects: Ξενοδοχειακές Μονάδες
Ανθρώπινο Δυναμικό
Πρόσληψη
Εργασιακή Επιμόρφωση
Κατάρτιση
Hotel Units
Human Resources
Recruitment
Job Reeducation
Training

description: Ο τουρισμός είναι φαινόμενο οικονομικής, κοινωνικής και πολιτιστικής φύσεως που πραγματοποιείται όταν οι άνθρωποι για προσωπικούς ή επαγγελματικούς λόγους μετακινούνται από τον τόπο προέλευσής τους σε άλλες περιοχές ή χώρες. Το τουριστικό προϊόν είναι ένα σύνθετο και πολυπαραγοντικό προϊόν, που αποτελεί ένα μείγμα από υλικά και άυλα αγαθά. Επίσης, το τουριστικό προϊόν καταναλώνεται την ώρα και στο τόπο όπου παράγεται, γεγονός που επηρεάζει την προσέγγισή του. Είναι γνωστό πως η τουριστική ανάπτυξη σε μία χώρα μπορεί να ασκήσει σημαντική επιρροή στην οικονομία, στην κοινωνία και τον πολιτισμό της. Ο τουριστικός κλάδος περιλαμβάνει μια πληθώρα επιχειρήσεων, από τις οποίες σημαντικότερες και πιο πολύπλοκες είναι οι ξενοδοχειακές μονάδες. Ο όγκος και η διαφορά των εργασιών που πρέπει να πραγματοποιούνται σε ένα ξενοδοχείο καθιστούν αναγκαία τη συνύπαρξη ενός συνόλου αλληλοεξαρτώμενων τμημάτων. Για την ορθή λειτουργία των τμημάτων αυτών σπουδαίο ρόλο διαδραματίζει η διοίκηση - οργάνωση, η οποία στοχεύει στην εκπλήρωση του τελικού στόχου ή του επιθυμητού αποτελέσματος. Ως οργάνωση ορίζεται ο τρόπος δομής του πυρήνα ενός οργανισμού και διακρίνεται σε τυπική ή άτυπη. Η οργάνωση θα πρέπει να βασίζεται στις αρχές που τη διέπουν. Οι επιχειρησιακές λειτουργίες βελτιώνονται συνεχώς με τη βοήθεια της οργανωσιακής μάθησης και των σύγχρονων τάσεων. Με το πέρασμα των χρόνων ολοένα και εντείνονται τα προβλήματα που είναι υποχρεωμένη να αντιμετωπίσει μια ξενοδοχειακή μονάδα. Για το λόγο αυτό είναι απαραίτητο να διαθέτει αξιόλογο και κατάλληλο ανθρώπινο δυναμικό. Ακόμη, το ανταγωνιστικό πλεονέκτημα της κάθε ξενοδοχειακής μονάδας συνδέεται άρρηκτα με το ανθρώπινο δυναμικό της. Επομένως, η σωστή επιλογή, η πρόσληψη κατάλληλου ανθρώπινου δυναμικού και η σωστή αξιοποίησή του έχει πολλαπλά οφέλη για τον οργανισμό και κρίνονται πολύ σημαντικές. Ειδικότερα, το ανθρώπινο δυναμικό αποτελεί την πρώτη επαφή του πελάτη με την επιχείρηση γι’ αυτό και καθορίζει το βαθμό ικανοποίησης του. Αξίζει να σημειωθεί πως έχει ιδιαίτερη σημασία η επιλογή του προσωπικού να ακολουθήσει τα αντίστοιχα κριτήρια, διότι μία λανθασμένη επιλογή μπορεί να έχει ολέθριες επιπτώσεις για το μέλλον του οργανισμού. Η σύμβαση των ξενοδοχοϋπαλλήλων περιλαμβάνει τέσσερεις κατηγορίες, οι μισθολογικές απολαβές των οποίων είναι μεγαλύτερες από την ΕΓΣΣΕ. Η διαδικασία προσλήψεων στα ξενοδοχεία και στις υπόλοιπες τουριστικές επιχειρήσεις είναι κοινή. Όσον αφορά τις επιχειρήσεις που απασχολούν προσωπικό, είναι απαραίτητη η ύπαρξη τεχνικού ασφαλείας και ιατρού εργασίας. Σημαντική λειτουργία μιας ξενοδοχειακής επιχείρησης είναι η εκπαίδευση και η ανάπτυξη των ανθρωπίνων πόρων. Είναι σπουδαίο, η κατάρτιση του ανθρωπίνου δυναμικού να είναι πολύπλευρη και να στοχεύει στον εμπλουτισμό αλλά και στην επικαιροποίηση της υπάρχουσας γνώσης. Επιπλέον, είναι αναγκαίο να αναπτυχθούν τα άτομα ως προσωπικότητες και να εξελίσσουν τον χαρακτήρα τους ώστε να είναι ικανοί να διαχειριστούν και να προσαρμοστούν σε τυχόν μεταβολές. Προκειμένου να επιτευχθούν τα παραπάνω, η εκπαίδευση θα πρέπει να πραγματοποιείται από ειδήμονες και να ακολουθεί συγκεκριμένα βήματα.